منتش قد الحب

منتش أد الحب

   كلمات 

منتش أد الحب يا قلبي ولا أد حكاياته

ليه عايزني من دلوقتي احكي لك رواياته

مش كل كتاب يا قلبي ف الحب يتقرا

و قولت لك ميت مره انا قولت لك ميت مره

انا لسه انا لسه انا لسه صغيره انا لسه صغيره

اما انت عليك يا قلبي شوية اسئله

و كل سؤال بيخلق  ف الفكر مشكله

عبله و عنتر عملو إيه علشان يقسا الحب عليهم

و حبيب ليلى اتجنن ليه و ليه الدنيا غدرت بيهم

ماتكنش بتسأل عنهم علشان تتعلم منهم

هو احنا أدهم ولا احنا زيهم

مش كل كتاب يا قلبي  ف الحب يتقرا

و قولت لك ميت مره انا قولت لك ميت مره

انا لسه انا لسه انا لسه صغيره انا لسه صغيره

بكره يا قلبي تكبر والحب هتفهمه

من غير كلام عينيا هتشوفها بترسمه

و هتبتدي الحكايه من كلمة صغننه

حكايه جديده خالص من تأليفي انا

يكتبها الشوق ف ليله ونقراها ف ميت سنه

لكن اللي بتسأل عنهم علشان تتعلم منهم

هو احنا أدهم ولا احنا زيهم

مش كل كتاب يا قلبي ف الحب يتقرا

و قولت لك ميت مره انا قلت لك ميت مره

انا لسه انا لسه انا لسه صغيره انا لسه صغيره


 شوف كمان 

تصنيف:اغانى باللغه المصريه
تصنيف:كلمات اغانى